รัฐบาลไทย-ข่าวทำเนียบรัฐบาล-รายงานความคืบหน้าการแก้ไขปัญหาหนี้นอกระบบประจำเดือนพฤษภาคม 2561
วันศุกร์ที่ 22 มิถุนายน 2561
รายงานความคืบหน้าการแก้ไขปัญหาหนี้นอกระบบประจําเดือนพฤษภาคม 2561
ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการแก้ไขปัญหาหนี้นอกระบบประจําเดือนพฤษภาคม 2561
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการแก้ไขปัญหาหนี้นอกระบบประจําเดือนพฤษภาคม 2561 โดยมีรายละเอียด สรุปได้ดังนี้
สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) นับตั้งแต่เดือนธันวาคม 2559 ที่กระทรวงการคลังเปิดให้ผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์เป็นต้นมา จนถึง ณ สิ้นเดือนพฤษภาคม 2561 มีนิติบุคคลยื่นคําขออนุญาตทั้งสิ้น 480 ราย ใน 66 จังหวัด โดยจังหวัดที่มีผู้ยื่นคําขออนุญาตมากที่สุด 3 ลําดับแรก ได้แก่ นครราชสีมา 46 ราย กรุงเทพมหานคร 39 ราย และร้อยเอ็ด 30 ราย ทั้งนี้ มีจํานวนที่คืนคําขออนุญาตทั้งสิ้น 76 ราย ใน 39 จังหวัด จึงมีนิติบุคคลที่ยื่นคําขออนุญาตสุทธิ 404 ราย ใน 64 จังหวัด และมีผู้ได้รับใบอนุญาตประกอบธุรกิจแล้ว 357 ราย ใน 63 จังหวัด ซึ่งในจํานวนนี้ ได้เปิดดําเนินการแล้ว 248 ราย ใน 59 จังหวัด และมีผู้ประกอบการที่ปล่อยสินเชื่อแล้ว 204 ราย ใน 56 จังหวัด โดยผู้ประกอบการที่ได้รับอนุญาตสามารถปล่อยสินเชื่อได้ภายในเขตจังหวัดให้แก่ผู้มีภูมิลําเนาหรือถิ่นที่อยู่ภายในจังหวัดนั้น ๆ วงเงินรายละไม่เกิน 50,000 บาท คิดดอกเบี้ยในอัตราไม่เกินร้อยละ 36 ต่อปี (Effective Rate)
ทั้งนี้ ณ สิ้นเดือนเมษายน 2561 มียอดสินเชื่ออนุมัติสะสม 17,335 บัญชี รวมเป็นเงิน 463.62 ล้านบาท หรือคิดเป็นวงเงินสินเชื่ออนุมัติเฉลี่ย 26,744.70 บาทต่อบัญชี ประกอบด้วย สินเชื่อแบบมีหลักประกัน 9,066 บัญชี เป็นเงิน 287.54 ล้านบาท คิดเป็นร้อยละ 62.02 ของจํานวนสินเชื่อที่อนุมัติ และสินเชื่อแบบไม่มีหลักประกัน 8,269 บัญชี เป็นเงิน 176.08 ล้านบาท คิดเป็นร้อยละ 37.98 ของจํานวนสินเชื่อที่อนุมัติ ขณะที่ยอดสินเชื่อคงค้างรวมมีทั้งสิ้น
4,825 บัญชี คิดเป็นเงิน 148.15 ล้านบาท สําหรับสินเชื่อที่ค้างชําระไม่เกิน 3 เดือน มีจํานวน 298 บัญชี คิดเป็นเงิน 9.96 ล้านบาท หรือร้อยละ 6.72 ของยอดสินเชื่อคงค้างรวม และมีสินเชื่อค้างชําระเกินกว่า 3 เดือน (NPL) จํานวน 130 บัญชี คิดเป็นเงิน 4.56 ล้านบาท หรือร้อยละ 3.08 ของสินเชื่อคงค้างรวม
สินเชื่อรายย่อยเพื่อใช้จ่ายฉุกเฉิน ตั้งแต่เดือนมีนาคม 2560 ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อเพื่อใช้จ่ายฉุกเฉินให้เป็นทางเลือกของประชาชนในการเข้าถึงแหล่งเงินทุนในระบบแทนหนี้นอกระบบ รายละไม่เกิน 50,000 บาท คิดอัตราดอกเบี้ยร้อยละ 0.85 ต่อเดือน โดยได้เร่งกระจายความช่วยเหลือด้านสินเชื่อดังกล่าวแก่ประชาชนในทุกพื้นที่ทั่วประเทศ ทั้งนี้ ณ สิ้นเดือนพฤษภาคม 2561 มีการอนุมัติสินเชื่อรวม 251,531 ราย เป็นเงิน 11,227.93 ล้านบาท จําแนกเป็นสินเชื่อที่อนุมัติแก่ประชาชนทั่วไป 235,481 ราย เป็นเงิน 10,518.42 ล้านบาท และสินเชื่อที่อนุมัติแก่ผู้มีรายได้น้อยในโครงการลงทะเบียนเพื่อสวัสดิการแห่งรัฐปี 2560 ที่มีหนี้นอกระบบ จํานวน 16,050 ราย เป็นเงิน 709.51 ล้านบาท
การดําเนินการอย่างจริงจังกับเจ้าหนี้นอกระบบที่กระทําผิดกฎหมาย สํานักงานตํารวจแห่งชาติยังคงกวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยวิธีการผิดกฎหมายอย่างต่อเนื่อง โดยผลการดําเนินการสะสมนับตั้งแต่เดือนตุลาคม 2559 เป็นต้นมา ถึง ณ สิ้นเดือนพฤษภาคม 2561 มีการจับกุมผู้กระทําผิดรวมทั้งสิ้น 2,633 คน
ทั้งนี้ กระทรวงการคลังได้ยึดแนวทางแก้ไขปัญหาหนี้นอกระบบของรัฐบาล เพื่อให้การแก้ปัญหามีความยั่งยืนใน 5 มิติ ได้แก่ (1) ดําเนินการจริงจังกับเจ้าหนี้นอกระบบที่ผิดกฎหมาย (2) เพิ่มช่องทางการเข้าถึงสินเชื่อในระบบ (3) ลดภาระหนี้นอกระบบโดยการไกล่เกลี่ย (4) เพิ่มศักยภาพลูกหนี้นอกระบบ และ (5) การสนับสนุนการแก้ไขปัญหาหนี้นอกระบบ พร้อมกันนี้ กระทรวงการคลังได้ขอความร่วมมือสํานักงานตํารวจแห่งชาติสนับสนุนการแก้ไขปัญหาหนี้นอกระบบแบบครบวงจร โดยเฉพาะอย่างยิ่ง การร่วมผลักดันเจ้าหนี้นอกระบบรายใหญ่ที่มีลูกหนี้จํานวนมากเข้าสู่การไกล่เกลี่ยประนอมหนี้ของคณะอนุกรรมการไกล่เกลี่ยประนอมหนี้นอกระบบประจําจังหวัด และขอความร่วมมือในการประชาสัมพันธ์เชิญชวนเจ้าหนี้นอกระบบให้หันมาดําเนินธุรกิจสินเชื่อในระบบให้เป็นไปตามกฎหมายด้วยการขอใบอนุญาตประกอบธุรกิจสินเชื่อพิโกไฟแนนซ์ให้มากขึ้น ซึ่งจะเป็นแหล่งเงินกู้ทางเลือกที่สําคัญของประชาชน นอกจากนี้ หากพบว่า ผู้ประกอบธุรกิจสินเชื่อพิโกไฟแนนซ์ที่ได้รับใบอนุญาตมีการปล่อยเงินกู้นอกระบบ
ที่ผิดกฎหมาย ขอให้ตํารวจดําเนินการทางกฎหมายและแจ้งมายัง สศค. เพื่อพิจารณาบทลงโทษหรือเพิกถอนใบอนุญาตต่อไป ทั้งนี้ ประชาชนผู้สนใจสามารถติดตามข้อมูลและรายชื่อผู้ประกอบธุรกิจสินเชื่อพิโกไฟแนนซ์ที่เปิดดําเนินการได้ทางเว็บไซต์ www.1359.go.th และสามารถร้องเรียนหรือแจ้งเบาะแสเกี่ยวกับสินเชื่อนอกระบบได้โดยตรง
ที่สายด่วนสํานักงานตํารวจแห่งชาติ 1135 หรือขอคําแนะนําได้ที่ สายด่วน 1359
สํานักนโยบายพัฒนาระบบการเงินภาคประชาชน
โทร. สายด่วน 1359
สถิติสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)
รายการ ก.พ. 61 มี.ค. 61 เม.ย. 61 พ.ค. 61
1. การพิจารณาอนุญาต (ยอดสะสม)
1.1 คําขออนุญาต (ราย) 450 458 470 480
1.2 คืนคําขออนุญาต (ราย) 52 63 72 76
1.3 คําขออนุญาตสุทธิ (ราย) 398 395 398 404
1.4 ผู้ได้รับอนุญาตประกอบธุรกิจ (ราย) 294 331 348 357
1.5 ผู้เปิดดําเนินการ (ราย) 181 201 221 248
2. การอนุมัติสินเชื่อ
2.1 สินเชื่ออนุมัติสะสม
จํานวนบัญชีรวมทั้งสิ้น 13,790 16,090 17,335 N/A
จํานวนเงินรวมทั้งสิ้น (ล้านบาท) 361.90 421.90 463.62 N/A
(1) สินเชื่อแบบมีหลักประกัน
จํานวนบัญชี 7,211 8,274 9,066 N/A
จํานวนเงิน (ล้านบาท) 228.13 260.53 287.54 N/A
(2) สินเชื่อแบบไม่มีหลักประกัน
จํานวนบัญชี 6,579 7,816 8,269 N/A
จํานวนเงิน (ล้านบาท) 133.77 161.37 176.08 N/A
2.2 ยอดคงค้างสินเชื่อ
จํานวนบัญชีรวมทั้งสิ้น 7,978 7,511 4,825 N/A
จํานวนเงินรวมทั้งสิ้น (ล้านบาท) 178.53 179.54 148.15 N/A
(1) หนี้สถานะปกติ
จํานวนบัญชี 6,945 6,834 4,397 N/A
จํานวนเงิน (ล้านบาท) 153.48 161.04 133.63 N/A
(2) หนี้ค้างชําระ 1-3 เดือน (SM)
จํานวนบัญชี 697 455 298 N/A
จํานวนเงิน (ล้านบาท) 16.55 12.35 9.96 N/A
หนี้ SM ต่อยอดคงค้างสินเชื่อ (SM Ratio - %) 9.27 6.88 6.72 N/A
(3) หนี้ค้างชําระเกินกว่า 3 เดือน (NPL)
จํานวนบัญชี 336 222 130 N/A
จํานวนเงิน (ล้านบาท) 8.50 6.15 4.56 N/A
หนี้ NPL ต่อยอดคงค้างสินเชื่อ (NPL Ratio - %) 4.76 3.43 3.08 N/A
ที่มา : สํานักงานเศรษฐกิจการคลัง
หมายเหตุ : 1. มีการปรับปรุงข้อมูลเดือนกุมภาพันธ์ 2561 และมีนาคม 2561 ให้เป็นปัจจุบัน
2. หนี้จัดชั้นกล่าวถึงเป็นพิเศษ (Special Mention Loan : SM) หมายถึง หนี้ซึ่งค้างชําระระหว่าง 1 - 3 เดือน
และหนี้ที่ไม่ก่อให้เกิดรายได้ (Non-Performing Loan : NPL) หมายถึง หนี้ซึ่งค้างชําระเกินกว่า 3 เดือน
สถิติการอนุมัติสินเชื่อรายย่อยเพื่อใช้จ่ายฉุกเฉิน (ณ สิ้นเดือนพฤษภาคม 2561)
ธนาคาร ประชาชนทั่วไป ผู้มีรายได้น้อยที่มีหนี้นอกระบบ รวมทั้งสิ้น
ราย ล้านบาท ราย ล้านบาท ราย ล้านบาท
ออมสิน 121,764
(+ 6.97%) 5,101.85
(+ 7.19%) 7,002
(+ 5.02%) 281.73
(+ 5.13%) 128,766
(+ 6.86%) 5,383.58
(+ 7.08%)
ธ.ก.ส.* 113,717
(- 4.10%) 5,416.57
(- 3.81%) 9,048
(+ 0.28%) 427.78
(+ 0.48%) 122,765
(- 3.79%) 5,844.35
(- 3.51%)
รวม 235,481
(+ 1.32%) 10,518.42
(+ 1.23%) 16,050
(+ 2.29%) 709.51
(+ 2.28%) 251,531
(+ 1.38%) 11,227.93
(+ 1.29%)
* ธ.ก.ส. มีการปรับปรุงข้อมูลจึงทําให้ยอดการอนุมัติสินเชื่อลดลง
ที่มา : ธนาคารออมสิน และ ธ.ก.ส.
รวบรวมโดย : สํานักงานเศรษฐกิจการคลัง